stanford-oval/wikipedia huggingface dataset:
Blunderbuss

| Blunderbuss Jack White |
| --- | --- | --- |

Studioalbumin tiedot
 Julkaistu: 23. huhtikuuta 2012
 Tyylilaji: rock
 Kesto: 41.54
 Levy-yhtiö: XL Recordings, Third Man, Columbia
Listasijoitukset
  13.
Jack Whiten muut julkaisut
|   | Blunderbuss 2012 | Lazaretto 2014 |
Blunderbuss on yhdysvaltalaisen rock-laulaja Jack Whiten debyyttialbumi, joka julkaistiin 23. huhtikuuta 2012.
Kappaleet

Missing Pieces – 3.26
Sixteen Saltines – 2.35
Freedom at 21 – 2.51
Love Interruption – 2.37
Blunderbuss – 3.05
Hypocritical Kiss – 2.50
Weep Themselves to Sleep – 4.19
I'm Shakin' – 3.00
Trash Tongue Talker – 3.20
Hip (Eponymous) Poor Boy – 3.03
I Guess I Should Go to Sleep – 2.37
On and On and On – 3.55
Take Me with You When You Go – 4.10
Arvostelut

Soundi:
Bessam Daassi

| Henkilötiedot |
| --- | --- | --- |
Syntymäaika: 13. syyskuuta 1980 (ikä 44)
Syntymäpaikka: Tunisia
Pelipaikka: hyökkääjä
Pituus: 175 cm
Seurat
| Vuodet | Seura | O (M) |
| 2001–2004 2004 2005–2009 |  Stade Tunisien  CS Sfaxien  FC Bulle | 55 (21) 4 (1) |
Maajoukkue
| 2002 |  Tunisia | 2 (0) |
 Seurajoukkueuran tilastot kattavat vain kansalliset sarjat.
Bessam Daassi (s. 13. syyskuuta 1980) on tunisialainen uransa lopettanut jalkapalloilija. Hän pelasi hyökkääjän roolissa ja edusti urallaan vain kolmea seuraa.
Ura

Daassi aloitti uransa Stade Tunisienin riveissä vuonna 2001 ja voitti joukkueen kanssa Tunisian liigacupin ja Arabian cup voittajien cupin vuonna 2002, sekä Tunisian cupin 2003. Sittemmin hän siirtyi CS Sfaxieniin, jossa Daassi ehti pelata neljä ottelua ennen siirtymistään sveitsiin FC Bulleen vuonna 2005.
Saavutukset

Tunisian cup: 2003
Arabian cup voittajien cup: 2002
Tunisian liigacup: 2002
Br0

| br0> Henkilötiedot |
| --- | --- |
Koko nimi:  Alexander Bro
Syntynyt: 4. toukokuuta 2002 (ikä 22)
Kansalaisuus:   Tanska
Ammatti:  ammattipelaaja
Elektronisen urheilun pelaaja
Pelaajanimi:  br0
Aktiivisena:  2017–
Nyk. joukkue:  Astralis (penkitetty)
Rooli:  kivääripelaaja
Peli:  Counter-Strike 2
Mestaruudet:  CCT Season 1 North Europe Series #4 ESL Challenger at DreamHack Winter 2023
Ammattilaisjoukkueet

 2020–2021 :  Tikitakan
 2021 :  Team Falcons
 2022 :  0to100
 2022 :  FANTASY
 2022–2023 :  Astralis Talent
 2023–2024 :  Monte
 2024– :  Astralis
Alexander ”br0” Bro (s. 4. toukokuuta 2002) on tanskalainen Counter-Strike 2 -ammattilainen. Hän on ollut Astraliksen varapelaaja syyskuusta 2024.
Bro on edustanut urallaan myös muun muassa Team Falconsia ja Montea. Hän liittyi Astralikseen helmikuussa 2024 samalla, kun Nicolai ”dev1ce” Reedtz liittyi joukkueeseen kapteenina.
Eestinlammaskoira

| Eestinlammaskoira> Avaintiedot |
| --- | --- |
Alkuperämaa:   Viro
Määrä:  uhanalainen
Rodun syntyaika:  1930-luku
Alkuperäinen käyttö:  paimennus
Nykyinen käyttö:  paimenkoira
Muita nimityksiä:  eesti talukoer, Muri, Krants
FCI-luokitus:  ei
Ulkonäkö
Säkäkorkeus:  30–45 cm
Väritys:  musta, harmaa, kirjava, keltainen tai valkoinen
Eestinlammaskoira (eesti talukoer) on virolainen koirarotu. Rotu on kuolemassa sukupuuttoon.
Rotua ruvettiin jalostamaan 1900-luvulla, mutta se ei koskaan kehittynyt roduksi asti. lähde tarkemmin?
Ulkonäkö

Tanakka, voimakas eläin, jonka raajat ovat lyhemmät ja jämäkämmät kuin saksanpystykorvalla tai suomenpystykorvalla. Korvat ovat korkealle asettuneet, joko puolipystyt tai pystyt. Kallo on melko pyöreä ja muodoltaan samanlainen kuin pohjanpystykorvalla. Tummat silmät ovat hieman soikion muotoiset tai pyöreät. Tuuhea häntä on muodoltaan kiertyvä. Karvapeite on pitkä ja sileä ja pohjavilla erittäin tiheä. Sallitut värit ovat musta, harmaa, kirjava ja keltainen sekä harvinaisempi valkoinen.
Ulkonäkö > Koko

30 koiraa mitattiin, ja välineenä käytettiin ainoastaan mittanauhaa, koska koirat pelkäsivät hieman mittatikkua. Keskimääräiset tulokset:
Säkäkorkeus 30–45 cm; yleisin vaihtelu 38–40 cm.
Rungon pituus 35–60 cm; yleisin vaihtelu 45–50 cm.
Tavallista kookkaammat ja raskaammat yksilöt löytyivät Muhusta, Saarenmaalta, Tartumaalta ja Võrumaalta ja vastaavasti pienemmät ja kevyemmät Pärnumaalta, Harjumaalta ja Virumaalta.
Alkuperä

Virolaiset lampaankasvattajat rupesivat 1930-luvulla jalostamaan maatiloille sopivaa piha- ja karjakoiraa. Vuonna 1936 he alkoivat kartoittaa virolaisen kyläkoiran (pihakoira) eli muri-tyypin levinneisyyttä ja määrittelivät sen rotuominaisuudet, minkä tarkoituksena oli löytää alueet joilta oli mahdollista hankkia jalostuskoiria. Eläinlääkäri Gabriele Tehver kiersi ympäri maata ja vieraili myös kodeissa joissa tiedettiin olevan murin näköisiä koiria. Osalla matkasta mukana oli myös toinen eläinlääkäri H. Talts.
Maankierroksen aikana todettiin, että vuonna 1928 Virossa oli ollut paljon enemmän muri-tyyppisiä koiria kuin vuonna 1938, jolloin moni koira kuoli kennelyskään. Nartut risteytyivät maaseudulla yleisesti muiden koirien kanssa, minkä vuoksi muri oli sekoittunut muualta tulleiden kookkaampien koirien kanssa. Löydetyistä yksilöistä moni oli jo vanha, paljon uroksia kastroitu ja vain pieni osa nartuista sukukypsiä.
Alkuperä > Tyypit

29. huhtikuuta 1938 järjestettiin Tartossa virolaisten lampaankasvattajien kokous, jossa keskusteltiin eestinlammaskoiran jalostuksesta. Kyseinen maalaiskoira jaettiin samalla kahteen eri tyyppiin, jotka professori Sarali nimesi:
Pihakoira eli muriks: Harmahtava, paksukarvainen ja kippurahäntäinen. Kahdesta tyypistä toivottavampi.
Karjakoira eli krants ("rakki"): Musta tai rusahtavanvalkoinen, enemmän tai vähemmän kiharakarvainen.
Karjakoiran jalostukseen sovittiin käytettävän collieta ja pihakoiran jalostukseen kuvaszia sekä aiemmin mainittua muri-tyyppiä. Lisäksi aiottiin luoda näistä kahdesta yhteinen rotu, joskin niiden eroksi todettiin että öisin vartioiva pihakoira ei sovellu päiväsaikaan tapahtuvaan paimennukseen.
Alkuperä > Karjakoiran jalostus

Ensimmäiset colliet tuotiin Viroon vuonna 1934 siitoslampaiden kanssa. Vuonna 1934 alkoi ristisiitos, johon aluksi käytettiin paikallista kyläkoiranarttua ja puhdasrotuista mustaa collieta. Jälkeläiset astutettiin edelleen collie-uroksella. Ne olivat pienikokoisia, niiden karvapeite oli pitkä ja sileä ja väritys musta valkoisin rintamerkein ja varpain. Ensimmäisen polven jälkeläisiltä puuttuivat karjakoiran vaistot. Toinen sukupolvi oli jo tyypillisiä karjakoiria, mutta niiltä puuttui johdonmukaisuus ja ne käyttäytyivät äkillisesti. Kolmannesta sukupolvesta lähtien jälkeläiset ovat kuitenkin olleet hyviä karjakoiria, nykyisin erinomaisia. Karjakoira-tyyppi on nykyisin hyvin vakiintunut.
Alkuperä > Pihakoiran jalostus

Pihakoiran jalostus oli vaikeampaa, koska haluttu rotutyyppi oli epäselvä: eri ihmisten näkemykset poikkesivat toisistaan. Vaikka kuvaszin käyttöä suositeltiin, päädyttiinkin pohjoismaalaisiin kantakoiriin - lappalaisiin ja suomalaisiin pystykorviin - koska haluttiin välttää eteläistä koiratyyppiä.
Alkuperä > Kantakirja

Eestinlammaskoiran kantakirjassa on kaksi jaosta: karja- ja pihakoiran kantakirjat.
Karjakoiran kantakirjaan merkitään collie- ja muita karjakoira-tyyppisiä kantakoiria, kun taas pihakoiran kantakirjaan muri-tyyppisiä koiria.
Käännös suomeksi
Božidar Stanišić

| Mitalit | Mitalit | Mitalit |  |
| --- | --- | --- | --- |
|  Božidar Stanišić |  Božidar Stanišić |  Božidar Stanišić |  |
Maa:  Jugoslavia
Miesten vesipallo
|  Olympialaiset  |  Olympialaiset  |  Olympialaiset  |  |
|  Hopeaa | Tokio 1964 | joukkuekilpailu |  |
Božidar Stanišić (serb. Божидар Станишић; 21. lokakuuta 1938 Herceg Novi – 3. tammikuuta 2014 Herceg Novi) oli Jugoslaviaa edustanut vesipalloilija. Hän jäi vuoden 1960 kesäolympialaisissa Roomassa joukkueineen neljännelle sijalle. Kesäolympialaisissa 1964 Tokiossa hän oli mukana saamassa hopeaa.
BioShock

| BioShock |
| --- | --- |
 BioShockin amerikkalainen kansikuva
Kehittäjä:  Irrational Games 2K Marin (PlayStation 3) Feral Interactive (Mac OS X)
Julkaisija:  2K Games
Jakelija:  Take-Two Interactive, Steam, Humble Store, PlayStation Store, PlayStation Now, App Store, Microsoft Store ja Xbox Games Store
Ohjaaja:  Ken Levine
Suunnittelija:  Paul Hellquist
Käsikirjoittaja:  Ken Levine
Säveltäjä:  Garry Schyman
Pelisarja:  BioShock
Pelimoottori:  Unreal Engine 2.5 (muunneltu); Havok Physics
Julkaistu:  Windows, Xbox 360NA 21. elokuuta 2007EU 24. elokuuta 2007 PlayStation 3EU 17. lokakuuta 2008NA 21. lokakuuta 2008 Mac OS XNA 10. lokakuuta 2009
Lajityyppi:  ensimmäisen persoonan ammunta,  selviytymiskauhu
Pelimuoto:  yksinpeli
Ikäluokitus:  BBFC: 18 ESRB: M  Virheellinen ESRB-arvo OFLC: MA15+ OFLC: R15+ PEGI: 18
Alusta:  Microsoft Windows, Xbox 360, PlayStation 3, Mac OS X, BlackBerry, PlayStation 4, Xbox One
Jakelumuoto:  DVD, Blu-ray, Steam
Lisää peliartikkeleitaVideopelien teemasivulla
Infobox OK    : 
BioShock on Irrational Gamesin kehittämä ja 2K Gamesin julkaisema ensimmäisen persoonan ammunta- ja selviytymiskauhupeli.
Peli julkaistiin Microsoft Windowsille ja Xbox 360:lle Euroopassa 24. elokuuta 2007 ja Pohjois-Amerikassa kolme päivää aikaisemmin. Peli julkaistiin myös PlayStation 3:lle syksyllä 2008 ja Mac OS X -käyttöjärjestelmälle noin vuotta myöhemmin.
Yleistä

Peli sijoittuu vuoteen 1960. Pelaaja on Jack, joka Atlantin valtameren yllä tapahtuvassa lento-onnettomuudessa putoaa hyisiin, kartoittamattomiin vesiin. Onnettomuudesta selviydyttyään Jack ui saarelle, josta hän löytää majakan. Majakan sisällä on sukelluspallo, joka toimii sisäänkäyntinä Art Deco -tyylillä rakennettuun merenalaiseen kaupunkiin nimeltä Rapture. Rapture on visionääriliikemies Andrew Ryanin vuonna 1946 rakennuttama aynrandilaiseksi individualistiseksi utopiaksi suunniteltu unelmayhteiskunta.
Kaupungissa on kuitenkin jokin mennyt pahasti pieleen. Tämä dystopiaksi muuttunut yhteisö on tuhoutunut ja nyt kaupunkia hallitsevat ruumiskasat, geneettisesti muunnellut ja maskeihin sonnustautuneet ihmishahmot, ns. Splicerit, turvakamerat, lentävät robotit sekä tykkitornit. Kaupungissa asustavat lisäksi Little Sister ja Big Daddy -olennot eli ”pikkusiskot” ja ”isot isukit”. Pikkusiskot ovat lapsimutantteja, jotka imevät suurilla ruiskuilla kuolleiden ruumiista arvokasta geneettistä materiaalia, jota kutsutaan ADAM:iksi. Kömpelöt ja raskaat Big Daddy -olennot toimivat näiden pikkusiskojen suojelijoina, eivätkä ne epäröi käydä suojattiaan uhkaavien olentojen kimppuun. Jackin päämääränä on selviytyä ulos Rapturesta.
Pelaajan on kuitenkin saatava pikkusiskojen ADAM, joka on Rapturen kaupungissa kaikki kaikessa. Sen avulla voidaan ihmiskehoon istuttaa erilaisia plasmidigeenimuunnoksia ja erikoisvoimia, joiden avulla Jack pystyy muun muassa sytyttämään hahmoja ja esineitä tuleen, jäädyttämään niitä paikoilleen, ampumaan sähköshokkeja ja käyttämään telekinesiaa esineiden ja ruumiiden liikutteluun sekä ampumiseen niitä kohti vihollisia. Plasmidivoimat eivät kuitenkaan ole loputtomia. Ne kuluttavat niin sanottua EVE-energiaa, ja sitä saa sieltä täältä löytyvistä ruiskuneuloista. Lisäksi pelaaja voi löytää kuolleista asukkaista, laatikoista, nurkista ja muista paikoista muun muassa ensiapupakkauksia, aseita, ammuksia ja rahaa.
Pelaaminen

Rahalla voi tarpeen vaatiessa ostaa ”The Circus Of Value” -automaateista esimerkiksi ensiapupakkauksia, EVE-energiaa sekä muuta tarpeellista. ”El Ammo Bandito” -automaateista saa ostettua ammuksia, ja ”U-Invent”-automaateilla voi yhdistää esineitä erilaisiksi ammuksiksi tai työkaluiksi. Rahalla voi myös ostaa ensiapuautomaateista terveyttä tai hakkeroida (käytännössä ”lahjoa”) turvakameroita ja tykkitorneja puolelleen tai hakkeroida tavara-automaatteja ja kassakaappeja, jolloin niistä saa tavaraa halvemmalla tai jopa ilmaiseksi. Pelaajan kuollessa hänet elvytetään lähimmässä ”Vita Chamber” -kammiossa, jonka jälkeen hänellä on 50 prosenttia täydestä terveydestä jäljellä.
Kehitys

Osa pelin kehitystiimistä on aikanaan ollut mukana System Shock 2 -toimintaroolipelin tuotannossa, ja on sitä kautta saanut kyseiselle esikuvalle tyypillisiä ominaispiirteitä ja vaikutteita. BioShockia kutsutaankin usein System Shock 2:n henkiseksi jatko-osaksi.[lähde? ]
Tarinasta oli useita hahmotelmia kehitysvaiheessa, mutta lopullinen oli lähes täysin uusiksi kirjoitettu versio. Kilpailevat vaatimukset ajalle ja resursseille tarkoittivat että tärkeät kerronnalliset elementit tehtiin vasta tarinan uusiksi kirjoituksen jälkeen ja tarvitsivat paljon työtä lisäämiseksi jälkikäteen. Roolipelin kaltaisessa pelissä tarina on projektia ohjaava elementti ja ideaalisesti pelimekaniikat integroidaan toisiaan täydentävästi tarinan kanssa.
Vastaanotto

Peli on saanut IGN:n arvostelussa arvosanaksi 9.7/10.
Aiheesta muualla

BioShock MobyGamesissa (englanniksi)
Viralliset kotisivut (englanniksi)
The Cult of Rapture (englanniksi)
Rapture Gazette – epävirallinen BioShock-blogi (englanniksi)
BioShock Wiki (englanniksi)
Bp

Bp, BP tai bp voi tarkoittaa seuraavia:
BP, englannin sanoista before present, esineen ikä radiohiilivuosina
BP, brittiläinen öljy-yhtiö, entinen British Petroleum
Robert Baden-Powell, tunnetaan myös nimillä BP ja B-P, partioliikkeen perustaja
verenpaine, BP, englannin sanoista blood pressure, sydämen pumppaustyön aiheuttama paine verenkiertoelimistössä
BP, lyhenne peliyhtiöstä Bigpoint
bp, englannin sanasta base pair, tarkoittaa DNA:n emäspareja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bp”, voi hakea sivunnimihaulla, laajalla sivunnimihaulla tai tekstihaulla.
Buddhalaisuus Yhdysvalloissa

Hsi Lain temppeli Kaliforniassa.
Buddhalaisuus on merkittävä vähemmistöuskonto Yhdysvalloissa. Mikäli kristinusko niputetaan yhdeksi uskonnoksi, johon kuuluu 70,6 % amerikkalaisista, buddhalaisuus on maan neljänneksi suurin järjestäytynyt uskonto, jota harjoitti noin 0,7 % väestöstä.
Historia

Buddhalaisuus saapui Yhdysvaltoihin 1800-luvun puolessa välissä pääsääntöisesti kiinalaisten siirtolaisten mukana. 1800-luvun lopulla alkoivat saapua myös japanilaiset, jotka toivat myös oman versionsa buddhalaisuudesta. Aluksi uskonto keskittyi selkeästi länsirannikolle ja esimerkiksi vuonna 1875 San Franciscon kiinalaiskorttelissa oli kahdeksan temppeliä. Ensimmäiset buddhalaiset yhdistykset Young Men's Buddhist Association ja Buddhist Mission of North America perustettiin vuonna 1898.
1940-luvulla amerikanjapanilaiset joutuivat valtionjohtoisten vainojen kohteeksi Yhdysvalloissa, koska Yhdysvallat oli sodassa Japania vastaan. Presidentti Roosevelt allekirjoitti presidentin asetuksen (nr 9066), jolla 120 000 amerikanjapanilaista pakkosiirrettiin keskitysleireille tarkkailtavaksi. Buddhalaisuus oli monille tärkeä selviytymiskeino ja buddhalaisia rituaaleja, kuten häitä ja hautajaisia, toimitettiin leireillä niin pitkälle kuin mahdollista.
Yhdysvaltain valkoiseen väestöön kuuluvat alkoivat kääntyä buddhalaisuuteen suuremmissa määrin 1960-luvulta alkaen, mikä oli osa vastakulttuuria siihen aikaan. Myös kiinnostus meditaatioon sai ihmisiä kääntymään buddhalaisuuteen.
Nykyään

Kaikista osavaltioista Havaijilla on suurin määrä buddhalaisia suhteutettuna väestön lukumäärään: 8 % osavaltion väestöstä on buddhalaisia. Pohjois-Mariaaneilla buddhalaisia on 10 % koko väestöstä.
Suurin osa amerikkalaisista ei ole perinteisesti suhtautunut buddhalaisuuteen uskontona, koska siinä ei ole jumalia, monimutkaisia rituaaleja tai näkyvää papistoa. Buddhalaisuus on kuitenkin muuttunut uskonnollisemmaksi aina 1900-luvulta alkaen.
Koko maan buddhalaisesta väestöstä noin ⅔ kuuluu aasialaistaustaisiin amerikkalaisiin. Loput ovat suurimmaksi osaksi valkoisia, ja näiden kahden ryhmän välillä on ollut jonkin verran kitkaa liittyen esim. buddhalaisuuden edustamiseen valtaväestön keskuudessa.
Bra

Wikisanakirjassa on tähän liittyvä sananselitys: .
Bra tai BRA voivat tarkoittaa seuraavia asioita:
Bra, kaupunki Italiassa
Bra, italialainen juusto
Bra-ket-merkintätapa, kvanttitilojen merkintätapa kvanttimekaniikassa
Bra, fiktiivinen hahmo Dragon Ball Z -manga/animesarjassa sekä Dragon Ball GT -animesarjassa
Bougainville Revolutionary Army (BRA), Bougainvillen vapautusrintama, Papua-Uudessa-Guineassa
Belfast Royal Academy (B.R.A.), Belfastin vanhin koulu
Bentley Rhythm Ace (BRA), brittiläinen elektronisen musiikin yhtye
BRA Transportes Aéreos, brasilialainen halpalentoyhtiö
Bradžin kielen ISO 639-2 -tunnus
BRA, Brasilian maakoodi (ISO 3166-1 alpha-3 -koodi).
BRA, Braathens Regional Airlines, ruotsalainen lentoyhtiö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bra”, voi hakea sivunnimihaulla, laajalla sivunnimihaulla tai tekstihaulla.
Blake Kessel

| Blake Kessel |
| --- | --- |

Henkilötiedot
Syntynyt: 13. huhtikuuta 1989 (ikä 35) Madison, WI, Yhdysvallat
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  oikea
Pituus:  188 cm
Paino:  95 kg
Seura
Seura:  Orlando Solar Bears
Sarja:  ECHL
Pelaajaura
Pääsarjaura:  2015–
Aik. seurat:  Adirondack Phantoms (AHL) Trenton Titans (ECHL) Bakersfield Condors (ECHL) Orlando Solar Bears (ECHL) Rockford IceHogs (AHL) Rochester Americans (AHL) Toronto Marlies (AHL) Ilves (SML) Augsburger Panther (DEL) Atlanta Gladiators (ECHL) Kalamazoo Wings (ECHL) Milwaukee Admirals (AHL) HC Košice (SVK) Jacksonville IceMen (ECHL) Maine Mariners (ECHL)
NHL-varaus:  166. varaus, 2007 New York Islanders
Blake Kessel (s. 13. huhtikuuta 1989 Madison, Wisconsin, Yhdysvallat) on yhdysvaltalainen jääkiekkopuolustaja, joka pelaa kaudella 2019–2020 ECHL-joukkue Orlando Solar Bearsissa. Hän laukoo oikealta.
Ura > Maajoukkueura

Kessel pelasi alle 20-vuotiaiden MM-kilpailuissa vuonna 2009. Hän pelasi myös alle 19-vuotiaiden World Junior A Challengessa vuonna 2009, jolloin Kessel voitti pronssia ja oli turnauksen tehokkain puolustaja tehoilla 2+5=7.
Kessel edusti myös Yhdysvaltain A-maajoukkuetta Deutschland Cupissa vuonna 2015, jolloin hän voitti hopeaa. Kessel voitti joukkueensa sisäisen tehotilaston lukemalla +3.
Muuta

Kesselin isoveli Phil ja pikkusisko Amanda ovat myös jääkiekkoilijoita. Phil pelaa NHL-joukkue Arizona Coyotesissa ja Amanda on tullut tutuksi Yhdysvaltain naisten maajoukkueesta. Heidän serkkunsa David Moss on pelannut yli 500 NHL-ottelua.
Blas Cantó

| Blas Cantó |
| --- | --- |
 Blas Cantó vuonna 2022.
Henkilötiedot
Syntynyt: 26. lokakuuta 1991 (ikä 32) Ricote, Murcia, Espanja
Ammatti:  laulaja
Muusikko
Laulukielet:  espanja, englanti
Aktiivisena:  2000–
Tyylilajit:  pop
Yhtyeet:  Auryn
Levy-yhtiöt:  Warner Music Spain
  [ Muokkaa Wikidatassa ] [ ohje ]  
Blas Cantó Moreno (s. 26. lokakuuta 1991 Ricote, Espanja), tunnettu myös pelkällä nimellä Blas Cantó, on espanjalainen laulaja. Hän nousi kuuluisuuteen Auryn-nimisen poikabändin jäsenenä. Vuonna 2017 Cantó aloitti soolouransa.
Cantón oli tarkoitus edustaa Espanjaa kappaleella Universo vuoden 2020 Euroviisuissa Rotterdamissa. Ne kuitenkin peruttiin koronaviruspandemian vuoksi, ja Cantó valittiin sen sijaan edustamaan Espanjaa vuoden 2021 kilpailussa. Hänen vuoden 2021 edustuskappaleensa on nimeltään "Voy a quedarme".
Biografia

Vuonna 2000, ollessaan 8-vuotias, Cantó osallistui Veo Veo -nimiseen lasten kykyjenetsintäohjelmaan. Vuonna 2004 Cantó osallistui TVE:n järjestämään vuoden 2004 lasten euroviisukarsintaan nimeltä Eurojunior. Hän kilpaili kappaleella nimeltä "Sentir" ja eteni kilpailussa finaaliin asti. Finaalissa hän kuitenkin hävisi ensimmäiseksi tulleelle María Isabelille ja hänen kappaleelleen nimeltä "Antes muerta que sencilla".
Vuonna 2009 Cantó perusti poikabändin nimeltä Auryn yhdessä Álvaro Gangon, Carlos Marcon, David Lafuenten ja Dani Fernándezin kanssa. He osallistuivat vuonna 2011 Espanjan vuoden 2011 euroviisukarsintaan nimeltä Destino Eurovisión ja pääsivät kilpailussa finaaliin asti. Finaalissa he eivät kuitenkaan saaneet riittävästi yleisöääniä ja hävisivät ensimmäisen sijan saaneelle Lucía Pérezille.
Destino Eurovisiónin jälkeen Auryn saavutti valtavasti suosiota. Yhtye julkaisi ensimmäisen singlensä nimeltä "Breath in the Light" vuoden 2011 loppupuolella ja debyyttialbuminsa nimeltä  Endless Road, 7058 vuonna 2012. Single ja albumi sijoittuivat molemmat Espanjan Top 10 -listoille. Aurynin seuraava albumi nimeltä Anti-Heroes sijoittui ykkössijalle Espanjan top-listoilla ja sai platinaa. Myöhemmin he julkaisivat vielä kappaleen nimeltä "Puppeteer" ja albumin nimeltä Circus Avenue. Circus Avenue pääsi myös Espanjan top-listojen ykkössijalle ja myi platinaa. Vuonna 2015 Auryn julkaisi viimeisen albuminsa nimeltä Ghost Town.
Vuoden 2016 heinäkuussa ilmoitettiin, että Cantó osallistuu Tu Cara Me Suena (Your Face Sounds Familiar) -kilpailun viidennelle tuotantokaudelle. Kilpailussa kuuluisuudet imitoivat joka viikko muita hyvin tunnettuja artisteja. Vähän tämän jälkeen Auryn ilmoitti lopettavansa toimintansa, sillä moni bändin jäsenistä halusi perustaa soolouran. Tu Cara Me Suena -kilpailua näytti Antena 3 7. lokakuuta 2016 alkaen. Kilpailun finaalissa, joka pidettiin 3. maaliskuuta 2017, Cantó julistettiin voittajaksi 55% yleisöäänistä.
Cantó allekirjoitti sopimuksen Warner Music Spainin kanssa ja julkaisi ensimmäisen singlensä nimeltä "In Your Bed" 3. maaliskuuta 2017.
9. maaliskuuta 2018 Cantó julkaisi ensimmäisen espanjankielisen singlensä nimeltä "Él no soy yo". Single sai myöhemmin platinaa. Cantó julkaisi ensimmäisen albuminsa nimeltä Complicado 14. syyskuuta 2018.
6. lokakuuta 2019 TVE ilmoitti Cantón olevan Espanjan vuoden 2020 euroviisuedustaja.
Diskografia > Albumit

| Nimi | Yksityiskohdat | Listasijoitukset> ESP  |
| --- | --- | --- |
| Complicado |  Julkaistu: 14. syyskuuta 2018  Formaatit: Digital download, CD  Levy-yhtiö: Warner Music Spain | 1 |
Diskografia > Singlet

| Nimi | Vuosi | Listasijoitukset> ESP  | Sertifioinnit | Albumi |
| --- | --- | --- | --- | --- |
| "In Your Bed" | 2017 | 57 |  | Complicado |
| "Drunk and Irresponsible" | 2017 | — |  | Complicado |
| "Él no soy yo" | 2018 | 35 |  PROMUSICAE: Platinaa | Complicado |
| "Complicado" | 2018 | — |  | Complicado |
| "No volveré (A seguir tus pasos)" | 2018 | — |  | Complicado |
| "Dejarte ir" (feat. Leire Martínez) | 2019 | — |  | Complicado |
| "Si te vas" | 2019 | — |  | Albumittomat singlet |
| "Universo" | 2020 | — |  | Albumittomat singlet |
| "Voy a quedarme" | 2021 | — |  | Albumittomat singlet |
| "Memoria" | 2021 | — |  | Albumittomat singlet |
Bosse Skoglund

Bosse Skoglund
Bo Åke Skoglund, joka tunnettiin parhaiten nimellä Bosse Skoglund (10. huhtikuuta 1936 – 10. huhtikuuta 2021), oli ruotsalainen muusikko, rumpali ja lyömäsoittaja. Skoglund esiintyi muusikkona kappaleissa Varm korv boogie, Tunna skivor ja Klas-Göran.
Barents AirLink

Barents AirLink (aikaisemmin Nordkalottflyg) on vuonna 1974 perustettu ruotsalainen lentoyhtiö. Se operoi säännöllistä liikennettä Luulajasta mm. Kiirunaan ja Murmanskiin. Yhtiön kotikenttänä toimii Luulajan lentoasema.
Tunnukset

IATA: 8N
ICAO: NKF
Kutsukoodi: Nordflight
Reittikohteet

Barents AirLink lentää säännöllisesti Luulajan lentoasemalta seuraaviin kohteisiin:
Kiiruna, Ruotsi
Murmansk, Venäjä
Pajala, Ruotsi
Tromssa, Norja
Laivasto

Toukokuussa 2005:
Beechcraft King Air
Piper PA-31 Navajo/Chieftain
Aiheesta muualla

Barents AirLink